﻿Nej, blå er afgjort ikke en dårlig julefarve :-)
Indsendt af Lis kl. fredag, november 25, 2011
Rocking à l'orange
En ny lænestol fra genbrugsen har sneget sig ind på matriklen. En orange hilsen fra 70'erne. Fremstillet af gedigne materialer: uld, kernelæder og eg - og så kan den gynge! Faktisk har den en rigtig fin siddekomfort, og det forhold - tillige med de gode materialer - signalerer, at den må være af nogen.
Nu mangler der bare en læselampe ...
... og et navn, for syv-sytten!
Opslagværker er gennemtrawlet og alverdens ordkombinationer er googlet - alt sammen uden resultat.
Der er for 100,- kr frit valg på alle jakmussens hylder til dig, der først kan afsløre stolens oprindelse.
Også selv om det skulle vise sig at være den lokale møbelsnedkers svendestykke anno 1972 :-)
Indsendt af Lis kl. søndag, november 13, 2011
Jeg tyvstarter julen med en hyldest til den håndskrevne julehilsen - og ikke mindst til de kunstnere, hvis tegninger har prydet kortene gennem årene. Nogle af de fineste er efter min mening fra 1950-1970'erne.
Tak til blandt andre Karen Kjærsgaard, Lis Paludan, Illa Winkelhorn, Maggi Baaring, Eva-Maria
Wiehe, Iben Clante og Kerstin Frykstrand. For at gøre julen lidt smukkere. Dengang og nu.
Indsendt af Lis kl. tirsdag, november 08, 2011
Postkort fra mit hjertes udkantsdanmark!
Tickon skulpturpark ved Tranekær slot
Stranden ved Stoense - en mystisk hilsen fra fortiden?
Én gang spejder.....!
Fra barnevogn til vejbod - sunde fristelser til køkkentjansen
De Medicinske Haver i Tranekær - det er ganske vist: hjulkrone er godt for lungerne!
YoYo var osse med - spidsmus tag jer i agt!
På cykel omkring Skovsgård - ingen sommer uden!
I mit næste liv vil jeg være slotsfrue på Skovsgård
Ad bagvejen nordpå - gennem skov, langs mark og strand
Langeland, du landets fattigste kommune, jeg elsker dig!
Indsendt af Lis kl. lørdag, juli 23, 2011
Made by Lyholmer Denmark
Kendere af jakmussen vil vide, at kunsthåndværk fra Lyholmer hører til blandt favoritterne fra 60'erne og 70'erne. De kulørte trævarer er en fryd for øjet: enkelt design i klare farver - med en umiddelbar appel til barnet i os. Og som i mange andre forhold her i livet gælder også her, at det enkle ofte er det sværeste.
Så lad dette lille potpourri tjene som en hyldest til Helen & Mogens Lyholmer!
De fine ting med den blanke maling burde da sættes i produktion igen!
Måske med en lille opdatering til år 2011. Men kun en lille!
Det ligger lige til højrebenet.
Indsendt af Lis kl. fredag, juni 17, 2011